ESSO ยันไม่มีอะไรในกอไผ่ หลัง ตลท.จี้ถาม เหตุราคาหุ้นพุ่งแรง
ESSO ยันไม่มีอะไรในกอไผ่ หลัง ตลท.จี้ถาม เหตุราคาหุ้นพุ่งแรง
4 พ.ย. 2559

บริษัท เอสโซ่ (ประเทศไทย) จำกัด (มหาชน) หรือ ESSO ระบุว่า ตามที่บริษัทได้รับการสอบถามจากตลาดหลักทรัพย์แห่งประเทศไทยเกี่ยวกับราคาหุ้น ESSO ในช่วงที่ผ่านมานั้น บริษัทขอแจ้งว่าบริษัทมิได้มีการเปลี่ยนแปลงหรือมีการพัฒนาที่มีนัยสำคัญในการดำเนินธุรกิจของบริษัทนอกเหนือไปจากสิ่งที่บริษัทได้เคยเปิดเผยต่อสาธารณชน
อนึ่งก่อนหน้านี้ราคาหุ้น ESSO ปรับตัวขึ้นแรงอย่างต่อเนื่อง ล่าสุด ปิดตลาดวานนี้ (3 พ.ย.) ราคาอยู่ที่ 11.50 บาท ปรับตัวขึ้น 1.40 บาท หรือ 13.86% ด้วยมูลค่าซื้อขาย 2.24 พันล้านบาท